
Text rozhodnutia
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Poprad 8T/96/2025 8725011302 31. 12. 2025 JUDr. Richard Bureš ECLI:SK:OSPP:2025:8725011302.1
TRESTNÝ ROZKAZ V MENE SLOVENSKEJ REPUBLIKY Okresný súd Poprad, samosudca JUDr. Richard Bureš, vydáva podľa § 353 ods. 1 Trestného poriadku v spojení s § 241 ods. 1 písm. j) Trestného poriadku trestnýrozkaz: rozhodol: Obvinená A. B., C. D., nar. XX.XX.XXXX v A. E. B., trvale bytom A. E. B. XXX/X, F. G., je vinná, že dňa 30.05.2025 v čase približne okolo 11.30 h v Aquacity Poprad, ul. Športová č. 1397/1, Poprad našla v kabínke slúžiacej na prezliekanie mobilný telefón značky Samsung S24 Ultra osadený v priesvitnom kryte, zakúpený v decembri 2024, IMEI 1: 351885219835948, IMEI 2: 352096889835940 v hodnote 837,- €, ktorý tam predtým zabudla poškodená H. I. J. z okresu Poprad, pričom obvinená si tento mobilný telefón ponechala s vedomím, že jej nepatrí, čím spôsobila poškodenej H. I. J. z okresu Poprad škodu vo výške 837,- €, teda prisvojila si cudziu vec malej hodnoty, ktorá sa dostala do jej moci nálezom, čím spáchala prečin zatajenia veci podľa § 236 ods. 1 Trestného zákona a za to jej u k l a d á : Podľa § 236 ods. 1 Trestného zákona s použitím § 36 písm. j), písm. l) Trestného zákona a § 38 ods. 2 Trestného zákona trest odňatia slobody v trvaní 2 (dvoch) mesiacov. Podľa § 49 ods. 1 písm. a) Trestného zákona výkon trestu podmienečne odkladá. Podľa § 50 ods. 1 Trestného zákona určuje skúšobnú dobu v trvaní 12 (dvanásť) mesiacov. Podľa § 287 ods. 1 Trestného poriadku obvinenej ukladá uhradiť poškodenej H. I. J., nar. XX.XX.XXXX, bytom J. XXX/XX, J. titulom náhrady škody sumu 837,- €. prisvojila si cudziu vec malej hodnoty, ktorá sa dostala do jej moci nálezom,
Poučenie: Trestný rozkaz má povahu odsudzujúceho rozsudku. Obvinený a osoby, ktoré sú oprávnené podať v jeho prospech odvolanie, ako aj prokurátor, môžu podať proti trestnému rozkazu odpor. Odpor sa podáva na súde, ktorý trestný rozkaz vydal, a to do ôsmich dní od jeho doručenia. Osobám, ktoré môžu podať odvolanie v prospech obvineného okrem prokurátora, sa lehota končí tým dňom ako obvinenému. Ak sa trestný rozkaz doručuje obvinenému a aj jeho obhajcovi, plynie lehota od toho doručenia, ktoré bolo vykonané neskôr. Proti výroku o náhrade škody, ktorým bola priznaná náhrada škody, môže poškodený podať odpor; ak poškodený podal odpor, trestný rozkaz sa ruší vo výroku o náhrade škody a samosudca odkáže uznesením poškodeného na civilný proces, prípadne na konanie pred iným príslušným orgánom. Ak proti trestnému rozkazu podá oprávnená osoba v lehote odpor, samosudca nariadi vo veci hlavné pojednávanie. Obvinený a osoby, ktoré sú oprávnené podať v jeho prospech odvolanie, poškodený, zúčastnená osoba, ako aj prokurátor sa môžu výslovným vyhlásením vzdať práva podať odpor a okrem poškodeného môžu výslovným vyhlásením vziať podaný odpor späť, a to až dovtedy, kým prokurátor neprednesie na hlavnom pojednávaní obžalobu; po tomto vyhlásení už nemôžu odpor podať. Osoba, ktorá je oprávnená podať v prospech obvineného odvolanie, môže vziať podaný odpor späť len s jeho výslovným súhlasom. Vzatie odporu späť, ak niet prekážok, vezme samosudca uznesením na vedomie. Trestný rozkaz sa stane právoplatným, aj vykonateľným, ak - odpor nebol podaný, uplynutím lehoty na podanie odporu, - odpor bol vzatý späť, dňom jeho späťvzatia.

